جمهورباشقانی رجب طیب اردوغان، ۶ فوریه‌ده قهرمان ماراش‌دا باش وئره‌ن زلز‌له‌لرده حیاتینی ایتیره‌نلرین ساییسینین ۱۴ مین ۱۴، یارالانانلارین ساییسینین ایسه ۶۳ مین ۷۹۴ اولدوغونو آچیقلادی.
دونن قهرامان ماراش و بازارجیق ائلچه‌سی، حاتای و اسکندرون ائلچه‌سی ایله آدانادا زلز‌له‌دن سونراکی فعالیتلری اینجه‌له‌ین و بیلگی آلان، زلزله‌دن ضرر گؤرن وطنداشلارلا بیر آرایا گلن جمهورباشقانی اردوغان، بو گون ده غازی آنتپه گئتدی.
غازی آنتپده دورومو اینجه‌له‌ین و آختارما قورتارما ایشلری ایله باغلی بیلگی آلان اردوغان، قهرمان ماراش‌ مرکزلی ۱۰ بؤلگه‌نی ووران زلز‌له‌ده حیاتینی ایتیره‌نلرین ساییسینین ۱۴ مین ۱۴، یارالی ساییسینین ایسه ۶۳ مین ۷۹۴ نفر اولدوغونو آچیقلادی.
زلز‌له‌ انیندان اعتباراً دؤولت اولاراق بوتون قوروملاری ایله میدان‌دا اولدوقلارینی بیلدیره‌ن اردوغان، ۱ ایل ایجینده زلز‌له‌ده ائولری ییخیلان وطنداشلار اوچون یئنی ائولرین تیکیله‌جگینی بیلدیررک،
"بیر طرف‌دن کانتینر ایشلریمیز، دیگر طرف‌دن یورددیشیندان گله‌جک کانتینرلریمیز وار. گلن کانتینرلری ۱۰ بؤلگه‌یه پایلایاجاغیق" دئدی.
